alexandrainst/scandi-wiki huggingface dataset:
Lachnogyini

Lschnogyini er en gruppe av skyggebiller der de fleste av artene er knyttet til tørre miljøer.

Utseende 
Middelsstore, avlange, brunlige skyggebiller. Kroppen er gjerne kledt med korte børstehår. Antennene er forholdsvis korte og tynne, hodet er rundet med små fasettøyne, pronotum rundet, bredere enn langt. Dekkvingene er jevnbrede, beina nokså korte.

Levevis 
Disse billene har et svært tykt og nokså vanntett hudpanser, og er derfor godt skikket til å overleve under svært tørre vilkår - de lever på tørre stepper.

Utbredelse 
Gruppen er utbredt i Sentral-Asia.

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien Pimeliinae 
 Stammen Lachnogyini Seidlitz, 1894
 Slekten Lachnodactylus Seidlitz, 1898 - nå flyttet til gruppen Trachyscelini
 Slekten Lachnogya Ménétries, 1849
 Lachnogya skopini Ferrer & Yvinec, 2004
 Lachnogya squamosa Ménétries, 1849
 Slekten Netuschilia Reitter, 1904
 Netuschilia hauseri (Reitter, 1897)
 Slekten Taklamakania Ferrer & Yvinec, 2004
 Taklamakania lepetzi Ferrer & Yvinec, 2004

Referanser

Eksterne lenker 
 Bilde av Lachnogya squamosa 
 

Skyggebiller
Biller formelt beskrevet i 1894
Nycteliini

Nycteliini er en gruppe av skyggebiller der de fleste av artene er knyttet til tørre miljøer.

Utseende 
Middelsstore til store (9-30 millimeter), gjerne bredt ovale og høyt hvelvede, gjerne blankt svarte skyggebiller, dekkvingene kan ha gule flekker. Dekkvingene har gjerne karakteristiske, dype furer som danner ulike mønstre.

Levevis 
Disse billene har et svært tykt og nokså vanntett hudpanser, og er derfor godt skikket til å overleve under svært tørre vilkår - de fleste lever i ørkener og halvørkener.

Utbredelse 
Gruppen er utbredt i Sør-Amerika, de fleste av artene i Chile og Argentina.

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien Pimeliinae 
 Stammen Nycteliini Solier, 1834 - sørvestlige Sør-Amerika
 Slekten Auladera Solier, 1836
 Slekten Callyntra Solier, 1836
 Slekten Entomobalia Flores & Triplehorn, 2002
 Slekten Entomoderes Solier, 1836
 Slekten Epipedonota Solier, 1836
 Slekten Gyriosomus Guérin-Méneville, 1834
 Slekten Mitragenius Solier, 1836
 Slekten Nyctelia Latreille, 1825
 Slekten Patagonogenius Flores, 1999
 Slekten Pilobalia Burmeister, 1875
 Slekten Psectrascelis Solier, 1836
 Slekten Scelidospecta Kulzer, 1954

Referanser

Eksterne lenker 
 

Skyggebiller
Biller formelt beskrevet i 1834
Den sorte pirat

Den sorte pirat (originaltittel: The Black Pirate) er en amerikansk stum eventyrfilm fra 1926 regissert av Albert Parker med Douglas Fairbanks i hovedrollen.

Handlingsreferat 
Filmen begynner med at en gruppe pirater plyndrer et ødelagt skip. Etter å ha tatt alle verdisakene de klarer å finne, senker de hele skipet. Men to overlevende, en gammel mann og sønnen hans, kommer seg til en øy i nærheten. Rett før han dør, gir den eldre mannen sin signetring til sønnen (spilt av Douglas Fairbanks) og sønnen begraver faren sin, og sverger hevn over piratene.

Pirat-kapteinen og håndlangeren hans bringer mannskapet sitt til den andre siden av den samme øya for å begrave noen av piratene deres. De planlegger samtidig å myrde de andre piratene, med den begrunnelse at døde menn forteller ingen historier. Men først dukker sønnen opp under kallenavnet «den svarte pirat» og tilbyr seg å slåss mot deres beste pirat for å bevise sin verdi. For å ytterligere bevise sin verdi, sier han at han kan slå kloa i det neste skipet på egen hånd - noe han også gjør. Men deretter forhindrer han at piratene ødelegger skipet sammen med hele mannskapet og alle passasjerene om bord.

Når en kvinne blir oppdaget om bord, gjør en av piratene krav på henne. Men «den svarte piraten» blir forelsket i henne ved første blikk, og finner en måte å midlertidig redde henne fra de andre piratene. Piratene stoler etter hvert mer på den svarte piraten, og vil utnevne ham til deres neste kaptein. Men når han blir oppdaget for å prøve å løslate kvinnen de holder som gissel, blir han avslørt som forræder og de andre piratene ønsker å tvinge ham til å gå på planken.

Rolleliste i utvalg 
 Douglas Fairbanks - The Duke of Arnoldo/The Black Pirate
 Billie Dove - Princess Isobel
 Anders Randolf - Pirate Captain
 Donald Crisp - MacTavish
 Tempe Pigott - Duenna
 Sam De Grasse - Pirate Lieutenant
 Charles Stevens - Powder Man
 Charles Belcher - Chief passenger (Nobleman)
 E. J. Ratcliffe - the Governor

Referanser

Eksterne lenker 
 

Eventyrfilmer fra USA
Stumfilmer fra USA
Filmer fra 1926
Dramafilmer fra USA
Sort-hvitt-filmer
Sjørøverfilmer
Sālote Tupou III

Sālote Tupou III (født Sālote Mafile‘o Pilolevu; født 13. mars 1900 i Tongas kongeslott, død 16. desember 1965 i Auckland på New Zealand) var dronning av Tonga fra 1918 til sin død i 1965. Hun regjerte i 48 år, lengre en noen annen tongansk monark.

Hun var kjent for høyden sin på 1,91 meter.

Biografi 
Sālote Mafile‘o Pilolevu ble født 13. mars 1900 som eldste datter av kong George Tupou II av Tonga og hans første kone dronning Lavinia Veiongo. Hun ble oppkalt etter hennes oldemor Sālote Mafile‘o Pilolevu.

Hennes mor, dronning Lavinia, døde av tuberkulose den 25 april 1902. Etter hennes død giftet faren hennes seg igjen for  prøve å få en mannlig arving, Han giftet seg med 16 år gamle ʻAnaseini Takipō, sammen fikk de to barn, begge jenter: Prinsesse ʻOnelua (født 20. mars 1911; hun døde seks måneder senere 19. august 1911) og prinsesse ʻElisiva Fusipala Taukiʻonetuku (født 26. juli 1912; døde 21. april 1922, 20 år gammel).

Utdanning 
I desember 1909 ble Sālote sendt til Auckland på New Zealand for å gå på skole i fem år. Hun dro hjem til Tonga hver jul for å feire med familien. I 1914 beordret kongen henne å bli hjemme, siden sannsynligheten for at dronning Anaseni kom til å føde en ny arving var liten.

Familie 
I 1916 giftet hun seg med 28 år gamle Viliami Tungī Mailefihi, og sammen fikk de tre barn.
 Prins Siaosi Tāufaʻāhau Tupoulahi (4. juli 1918 – 10. september 2006), senere kjent som kong Tāufa‘āhau Tupou IV
 Prins Uiliami Tuku‘aho (5. november 1920 – 28. april 1936)
 Prins Sione Ngū Manumataongo (7. januar 1922 – 10. april 1999)
 Tre graviditeter endte i spontanaborter

Dronning 
Dronning Sālote Tupou III ledet Tonga gjennom andre verdenskrig. I 1940 erklærte Tonga krig mot Tyskland, og i 1941 erklærte landet krig mot Japan etter angrepet på Pearl Harbour. 

I 1953 reiste hun til London for å delta ved kroningen til dronning Elizabeth II. Hun kjørte gjennom London i åpen vogn, sammen med sultan Ibrahim IV av Kelantan.

Tonga og Storbritannias kongefamilier har fortsatt å ha et godt forhold etter dette, i 1953 var dronning Elizabeth og prins Philip på et offisielt besøk i Tonga. Da kong Tāufaʻāhau Tupou IV døde i 2006, ble Storbritannia representert av dronning Elizabeths søskenbarn, prins Richard. Han var også gjest i begravelsen til George Tuopu V.

Kong George Tuopu V var også gjest i bryllupet til dronning Elizabeths barnebarn, prins William og Catherine Middleton.

Død og begravelse 
Dronning Sālote døde 16. desember 1965 etter lang tids sykdom.

Begravelsen hennes ble holdt den 23. desember 1965, og tusenvis tonganere fulgte henne på gravferden gjennom Nuku'alofa, det var også mange utenlandske gjester som New Zealands generalguvernør Bernard Fergusson, Fijis generalguvernør Derek Jakeway og New Zealands satsminister Keith Holyoake.

Referanser 

Dronninger av Tonga
Dark Delirium

Dark Delirium er et metallband fra Stavanger som ble startet i 2020 under COVID-19 pandemien av brødrene Simeon Ekse og David Jakob Ekse, sammen med søskenbarnet Halvar Moen. Som en trio slapp bandet to singler og en EP før det fullførte debutplaten sin Fallen, som ble gitt ut juni 2021. Alf Gunnar Wold fra bandet Ashowa sammen med Simeon Ekse var produsenter på platen. I juli 2021 ble Daniel Logi Thorsteinsson med i bandet på bass og Daniel Bryne på slagverk fra august samme år.

Bandet spilte to konserter i oktober 2021 for et betalende publikum, den første sammen med Stavangergruppa Nattsvermer på Hellion, og den andre på Folken sammen med Order fra Oslo.

I påvente av restriksjoner slapp Dark Delirium sitt andre studioalbum Sulphur 1. desember 2021, produsert av Simeon Ekse.

Medlemmer 
Nåværende
 Simeon Ekse  –  gitar (2020–2022), vokal & gitar (2022–)
 Halvar Moen –  gitar (2020–)
 Daniel Logi Thorsteinsson – bass (2021–)

Tidligere 
 David Jakob Ekse – vokal (2020–2022)
 Daniel Bryne – trommer (2021–2022)

Diskografi 
 Rise, EP (2021)
 Fallen, studioalbum (2021)
 Abyss, EP (2021)
 Sulphur, studioalbum (2021)
 New Era, studioalbum (2022)

Singler 
 «Rise Towards the Sun» (2020)
 «Slave of Darkness» (2021)
 «Who Do You Serve» (2021)
 «Sarcophagus» (2021)
 «Bottled Anger» (2021)
 «Sulphur Satanic» (2021)
 «Echo Chamber» (2022)
 «Death» (2022)
 «Break From Reality» (2022)
 «My Child» (2022)

Medvirker 
 «Destroy & Prevail - Dark Opera Version» (2022) by Groove Factory: Unknown. Tekst og vokal av Simeon Ekse og Daniel Logi Thorsteinsson.

Referanser

Eksterne lenker 
 
 
 

Norske heavy metal-band
Band etablert i 2020
VM i basketball for kvinner 2022

VM i basketball for kvinner 2022 ble arrangert i Sydney i Australia fra 22. september til 1. oktober 2022.

Regjerende verdensmester USA vant sitt ellevte mesterskap, etter å ha slått Kina 83–61 i finalen. Australia tok bronse, etter å ha slått Canada i bronsefinalen.

Gruppespillet

Gruppe A

Gruppe B

Sluttspillet

Kvartfinaler

Semifinaler

Bronsefinale

Finale

Referanser

Eksterne lenker 
 

VM i basketball
Internasjonale mesterskap i Australia
Internasjonale mesterskap i 2022
Sport i Australia i 2022
Sport i Sydney
Basketball i 2022
Basketball i Australia
Paulo de Tarso Campos

Paulo de Tarso Campos (født 24. august 1895 i Jaú i delstaten São Paulo i Brasil, død 2. mars 1970 i Campinas) var en brasiliansk katolsk erkebiskop.

Biografi
Paulo de Tarso Campos ble presteviet 15. august 1920.

Pave Pius XI utnevnte ham den 1. juni 1935	til biskop av Santos, og han ble bispeviet 14. juli 1935 av erkebiskop Leopoldo Duarte e Silva av São Paulo, med medkonsekratoreen biskop José Carlos de Aguirre av Sorocaba og titulærbiskop José Gaspar d’Afonseca e Silva. 

Den 14. desember 1941 ble han utnevnt til biskop av Campinas, og da dette ble elevert til metropolitanerkebispedømme, ble han den 19. april 1958 dets erkebiskop. Han fratrådte av helsegrunner den 19. september 1968.	

Han deltok på de to første sesjoner av Andre vatikankonsil.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Kardinal Carlo Sacconi (1808-1889) *1851
 Kardinal Edward Henry Howard of Norfolk (1829-1892) *1872
 Kardinal Mariano Rampolla del Tindaro (1843-1913) *1882
 Kardinal Rafael Merry del Val y Zulueta (1865-1930) *1900
 Erkebiskop Leopoldo Duarte e Silva (1867-1938) *1904
 Erkebiskop Paulo de Tarso Campos (1895-1970) *1935

Referanser

Eksterne lenker
 Biografia de D. Paulo de Tarso Campos , Arquidiocese de Campinas.

Brasilianske katolske biskoper
Linjen Rebiba
Personer fra regionen Bauru
VM i innebandy for menn 2022

VM i innebandy for menn 2022 ble arrangert i Zürich og Winterthur i Sveits fra 5. til 13. november 2022.

Sverige vant mesterskapet etter å ha slått Tsjekkia i finalen. Finland tok bronsen etter å ha slått Sveits i bronsefinalen.

Kvalifiserte nasjoner

Format 
De åtte høyest plasserte lagene på verdensrankingen ble trukket i gruppe A og B, de åtte laveste i gruppe C og D. De to beste lagene i gruppe A kvalifiserte seg direkte til kvartfinale. De øvrige lagene i gruppe A og B møtte de to beste lagane fra gruupe C og D i en utslagsrunde om de siste fire plassene i kvartfinalen.

Referanser

Eksterne lenker 
 

Innebandy-VM
Internasjonale mesterskap i Sveits
Internasjonale mesterskap i 2022
Sport i Sveits i 2022
Sport i Zürich
Junior-VM i ishockey 2023

Junior-VM i ishockey 2023 blir arrangert i Halifax og Moncton i Canada fra 26. desember 2022 – 4. januar 2023.

Mesterskapet skulle i utgangspunktet blitt arrangert i Novosibirsk og Omsk i Russland, men den 28. februar 2022 ble Russland fratatt mesterskapet grunnet deres invasjon av Ukraina.

Referanser

Eksterne lenker 
 

U20-VM i ishockey
Internasjonale mesterskap i 2022
Internasjonale mesterskap i 2023
Ishockey i 2022
Ishockey i 2023
Draft (ingeniørvitenskap)

Innen ingeniørvitenskap er draft et engelsk begrep som beskriver hvor konisk en støpt del er vinkelrett på skillelinjen (konisitet). Draft kan måles i vinkelgrader (°) eller millimeter per millimeter (mm/mm, altså cosinusverdien, hvilket for små vinkler kan tilnærmes godt med vinkelmålet i radianer). Draft benyttes blant i design av støpte deler slik at de skal bli enklere å fjerne fra støpeformen

Motivasjon 
Når man støper en plastdel må formen fjernes etter at plasten har herdet, men plasten har da typisk trekt seg sammen noe slik at det kan bli trangt i formen. Ved å avsmalne sidene av formen litt med en passende "trekkvinkel" på for eksempel 2° vil det bli enklere å fjerne formen. Denne metoden brukes også når man arbeider med glassfiber.

Utfordringer 
I tilfeller hvor den støpte delen skal inneholde rette linjer eller negative vikler kan det være nødvendig å istedet benytte en form som kan skilles i to eller flere deler for å kunne få ut støpte delen.

Se også 
 Avfasing
 Boss (ingeniørvitenskap)

Bearbeidingsterminologi
Herman Kleppa

Herman Kleppa (født 17. september 1996) er en norsk fotballspiller som spiller for .

Referanser

Eksterne lenker 
 

Norske fotballspillere
Fotballspillere for Stavanger IF
Fotballspillere for Viking FK
Fotballspillere for FK Vidar
Fotballspillere for Sandnes Ulf
Fotballspillere for Egersunds IK‎
Fotballspillere for Raufoss IL‎‎ 
Fotballspillere for Mjøndalen IF
Personer fra Stavanger kommune
Janna Jihad

Janna Tamimi (arabisk جنى تميمي, mest kjent som Janna Jihad eller Janna Jihad Ayyad) er en  palestinsk aktivist og amatørjournalist.

Tamimi er fra Nabi Salih, en landsby på Vestbredden. Hennes mor, Nawal Tamimi, er direktør for kvinnesaker i utviklingsdepartementet hos de palestinske selvstyremyndighetene. Aktivisten Bassem al-Tamimi er Jannas onkel og far til Ahed Tamimi, han har tidligere sonet fengselsstraff for å ha oppfordret palestinske ungdommer til steinkasting mot israelere. En annen av hennes onkler, Rushdie Tamimi, ble skutt og drept i 2013 etter at han sammen med andre palestinske aktivister hadde kastet stein mot israelske soldater.

Mens mange palestinere og deres støttespillere anser Janna Jihad som en som står opp for rettighetene til palestinske barn og unge under okkupasjon av Israel, er det kommet kritikk fra israelsk hold om at hun bare er en brikke i et politisk spill, der Tamimi-familien med sin historie fra voldelig aggresjon og terrorisme bruker henne og kusinen for å demonisere Israel.

I 2018 rykket organisasjonen Med Israel for fred (MIFF) inn en annonse i flere landsdekkende aviser hvor det ble hevdet at penger fra Operasjon Dagsverk gikk til organisasjoner som gikk inn for boikott av Israel, og kritiserte at OD brukte Janna Tamimi i sin profilering av innsamlingsformålet. I annonsen ble det påpekt at hennes kusine Ahed Tamimi hadde oppfordret til knivstikking og martyrangrep. Reaksjonen fra Janna Tamimi og hennes mor var å true med å saksøke MIFF.

I 2021 kjørte Amnesty International i Canada en annonsekampanje hvor Israels behandling av Janna Jihad ble fremstilt som en trusset mot ytringsfriheten. Organisasjonen beklaget senere at annonsen inneholdt «anti-israelsk» budskap.

Referanser 

Palestinere
Miquel Crusafont

Miquel Crusafont i Pairó (født 3. oktober 1910 i Sabadell i provinsen Madrid, Spania, død 15. august 1983 i Sadabell, Spania) var en spansk paleontolog, som spesialiserte seg i knokler fra pattedyr.

Referanser

Eksterne lenker 
 

Personer fra Sabadell
Paleoantropologi
Håndball-VM 2025 for kvinner

Håndball-VM 2025 for kvinner vil være den 27. utgaven av mesterskapet for kvinner som arrangeres i fellesskap av Nederland og Tyskland under regi av International Handball Federation (IHF). Det vil være fjerde gang i historien at mesterskapet arrangeres i fellesskap.

Kvalifiserte lag

Se også 
 Håndball-VM 2025 for menn

Referanser 

Håndball-VM
Sport i 2025
Karl Anders Sletsjøe

Karl Anders Sletsjøe (født 12. november 1993) er en norsk padler som representerer Strand Kajakk-Klubb. Han vant VM-gull i K2 junior i Singapore i 2011. Han er sønn av Arne B. Sletsjøe og Ingeborg Rasmussen, som begge er tidligere padlere, og bror til Anna Margrete Sletsjøe.

Referanser

Eksterne lenker

Norske padlere
Personer fra Oslo
De frigjorte

De frigjorte er en dansk filmkomedie fra 1993 regissert av Erik Clausen. Claussen er også en av filmens fire manusforfattere og spiller hovedrollen som Viggo blir arbeidsledig etter 25 år som smed ved en fabrikk.

Filmen ble kåret til beste danske film under utdelingen av Bodilprisen 1994 mens Anne Marie Helger vant Robertprisen samme år i klassen årets kvinnelige birolle. Under utdelingen av Amandaprisen 1993, som dette året var en felles nordisk utdeling, vant filmen prisen for beste filmmanuskriptforfatter ved Erik Clausen, ,  og . Filmen var i tillegg nominert i klassene beste birolle (mann/kvinne) ved Anne Marie Helger og beste filmkomponist ved Kim Larsen, , , Palle Mikkelborg.

Handling 
Tidlig på 1990-tallet: Cirka 300 000 dansker står uten fast arbeid. Viggo, en maskinist med to voksne barn, har problemer med å vise sine virkelige følelser for dem han er glad i. Han er bekymret for å miste jobben, og snakker høylytt om verdien av å være medlem av en fagforening. Han er interessert i kjæledyr-fisken sin, og krangler ofte om hva de skal spise til middag. Hans kone Oda takler det dårlige humøret hans, og er veldig interessert i slektsforskning.

Når Viggo blir permittert fra jobben, blir han som en fisk ute av vannet. Han leter nesten ikke etter annet arbeid. Kort tid senere møter han Karen, en ulykkelig enke. Viggo lyver for sin kone om et opplegg sammen med en fagforening, men i virkeligheten reiser han til Mallorca sammen med Karen. Når Karen kort tid senere stopper affæren, havner Viggo ved en psykiatrisk avdeling og må finne ut hva som egentlig er det viktigste i livet hans.

Skuespillere 
 Erik Clausen - Viggo
 Helle Ryslinge - Oda
 Leif Sylvester Petersen - Iversen
 Anne Marie Helger - Karen
 Bjarne Liller - snekker
 Torben Zeller - Carlsen
 Lene Brøndum - Fru Sørensen
 Kjeld Løfting - falsk lege
 Claus Bue - Direktør
 Lars Lippert - Claus

Referanser

Eksterne lenker 
 

Danske filmkomedier‎
Filmer fra 1993
Johannes von Euch

Johannes Theodor Joseph von Euch (født 21. januar 1834 i Meppen i Hannover, død 18. mars 1922 i København) var en tysk katolsk biskop og apostolisk vikar for Danmark.

Liv og virke
Euch var etterkommer av den hugenotttiske slekt av baroner De Vous. Hans far slo seg i 1831 ned i Meppen i Emsland og drev et vertshus der.  

Euch studerte teologi og ble presteviet av biskop Paulus Melchers. Ettersom det daværende apostoliske vikariat i Norden ble forvaltet av bispedømmet Osnabrück, som  omfattet hans hjemsted, ble han sendt til Danmark. 

Som katolsk sogneprest i Fredericia ble han i 1884 utnevnt til apostolisk prefekt for Danmark. Med opphøyelsen av prefekturet til apostolisk vikariat ble von Euch den 15. mars  1892 utnevnt til titulærbiskop av Anastasiapolis og apostolisk vikar for Danmark, og ble den 8. september 1892 konsekrert av biskop Bernhard Höting til biskop. Han var et stort organisasjonstalent. Hans embedsperiode var en oppbrudets tid, da antallet katolikker i Danmark ved innvandring og enda mere ved konversjon steg fra omkring 3.000 til omkring 25.000.

Han er begravet på Vestre Katolske Kirkegård i København.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Kardinal Giovanni Carlo Boschi (1715-1788) *1760
 Kardinal Bartolomeo Pacca (1756-1844) *1786
 Kardinal Francesco Serra Cassano (1783-1850) *1817
 Erkebiskop Joseph Maria Johann Nepomuk von Fraunberg (1768-1842) *1819
 Kardinal Johannes von Geissel (1796-1864) *1837
 Biskop Eduard Jakob Wedekin (1796-1870) *1849
 Kardinal Paul Ludolf Melchers (1813-1895) *1858
 Biskop Johannes Heinrich Beckmann (1803-1878) *1866
 Biskop Daniel Wilhelm Sommerwerk (Jacobi) (1821-1905) *1871
 Biskop Johann Bernard Höting (1821-1898 ) *1882
 Biskop Johannes von Euch (1813-1895) *1858

Litteratur

Referanser

Eksterne lenker 
 Profil hos catholic-hierarchy.org 

Tyske katolske biskoper
Ikkedanske katolske biskoper i Danmark
Personer fra Meppen
Linjen Rebiba
Håndball-EM 2022 for kvinner

Håndball-EM 2022 for kvinner ble arrangert i Slovenia, Montenegro og Nord-Makedonia fra 4. til 20. november 2022.

Arenaer

Kvalifisering

Kvalifiserte nasjoner

Innledende runde

Gruppe A

Gruppe B

Gruppe C

Gruppe D

Hovedrunden

Gruppe I

Gruppe II

Sluttspillet

Kamp om 5. plass

Semifinaler

Bronsefinale

Finale

Plassering og statistikk

Sluttplassering

All-starlag 
All-starlaget ble annonsert 20. november 2022:

Kilde: EHF

Se også 
 Håndball-EM 2022 for menn

Referanser

Eksterne lenker 
 Håndball-EM 2022 på Eurohandball.com
 Alt om håndball-EM på norsk 

Håndball-EM
Internasjonale mesterskap i Slovenia 
Internasjonale mesterskap i Montenegro
Internasjonale mesterskap i Nord-Makedonia 
Internasjonale mesterskap i 2022 
Sport i Slovenia i 2022 
Sport i Montenegro i 2022 
Sport i Nord-Makedonia i 2022 
Håndball i 2022 
Håndball i Slovenia  
Håndball i Montenegro  
Håndball i Nord-Makedonia
Grundsetmart’n

Grundsetmart'n er et av Norges eldste markeder, og blir arrangert i Elverum.Grundsetmart'n er en festival med konserter, tivoli og deltagelse av lokale og nasjonale utstillere. Grundsetmart'n arrangeres i første uka i mars hvert år.

Grundsetmartnan var Norges største. Der satte skogsbønder og østerdalsbønder hverandre stevne med ryper, skinnfeller, smør og ost. Svensker fra grensetraktene tilbød jernvarer i bytte mot korn fra hedmarksbøndene. Fint klede og andre byvarer var også etterspurt, og det ble inngått avtaler om trelasthandel. Grundsetmartnan begynte alltid første tirsdag i mars og varte resten av uken, slik at isen fremdeles bar og gjorde det mulig for folk å kjøre over frosne myrer og vann. Samtidig var det mildt nok til å være ute hele dagen. Som andre markeder førte det også med seg brennevinssalg, tryllekunstnere, dans og slagsmål, og prestene klaget over hvordan markedene nedbrøt folks moral.

Referanser

Eksterne lenker 
 
Grundsetmart'n

Kultur i Elverum
Festivaler i Innlandet